****

# XII. Regionális Környezetvédelmi Diákkonferencia

#  2023

A **Kolozsvári Református Kollégium,** a Kolozs **Megyei Tanfelügyelőség** és a **Sapientia Erdélyi Magyar Tudományegyetem** Környezettudomány Tanszékének közreműködésével **2023.** **március 17-én** szervezi meg a **XII. Regionális Környezetvédelmi Diákkonferenciát,** mely az Oktatási és Kutatási Minisztérium által elismert, akkreditált regionális szintű verseny.

**A 2023-as konferenciára jelentkezni lehet környezetvédelmi, ökológia, valamint környezettudományok szekciókban.**

**A konferencia tartalmi része:**

**1. Pályadolgozat:** a konferenciát megelőzően a résztvevő diákok a megadott szekciókban, saját munkán alapuló dolgozat kivonatát nyújtják be. A kivonat beküldésének határideje ***2023. február 25.*** A kivonat mintája az 1. Mellékletben található.

**2. Előadás:** a versenyző diákok a konferencia előadói napján maximum 10 perces kiselőadásban mutatják be munkájukat, ppt. vagy prezi formátumban.

**Részvételi szándékukat** kérjük jelezni a mihalyfalvi.katalin@gmail.com email címen legkésőbb **2023. február 25-ig**.

**A pályamunkák értékelése:**

A pályamunkák elbírálását a résztvevő intézményektől független, országosan elismert szakemberekből álló zsűri végzi. A végeredményt a pályadolgozat kivonata és az előadás összesített pontszáma adja.

****Elbírálási szempontok: eredetiség, ötletesség, alkalmazhatóság, kutató munka, tudományosság és előadói készség.

Az elbíráló bizottság tagjai:

* Kovács Zoltán-Zsolt (zsűrielnök) – az Oktatási és Kutatási Minisztérium Államtitkári kabinettjének igazgatója
* Kerekes Adelhaida – Kolozs megye biológia szakos tanfelügyelője
* dr. Markó Bálint – a kolozsvári BBTE  rektorhelyettese
* dr. Balog Adalbert – a kolozsvári Sapientia EMTE rektorhelyettese
* Molnár Attila – a Kolozsvári Polgármesteri Hivatal Környezetvédelmi ügyosztályának főfelügyelője

**Díjak:** A helyezést elérő diákok tárgyjutalomban részesülnek. Sikeres érettségi esetén a Sapientia Erdélyi Magyar Tudományegyetem tandíjmentes helyet biztosít a helyezést elérők számára a Környezettudomány szakra. A BBTE Magyar Biológiai és Ökológiai Intézete bejutási pontokat ajándékoz a biológia és ökológia szakra vizsgázók számára.

Kérjük **részvételi szándékaikat** jelezzék a mihalyfalvi.katalin@gmail.com email címen legkésőbb **2023. február 25-ig**.

**Kapcsolat: Mihályfalvi Katalin,** Tel: 0769675036 vagy 0264-430653 az iskola titkársága (hétköznap délelőtt).

# MELLÉKLET 1.

# KUTATÁSI TERV (1 oldal)

**Bevezetés:** Kutatás címe, témaválasztás indoklása, problémafelvetés, stb.

**Célkitűzés:** A kutatás célja, előzménye, a választott téma újszerűsége, a kutatási téma társadalmi-gazdasági / tudományos jelentősége, stb.

**Munka és időterv**: Kutatás megvalósításának tervezett módja – feladatok, kutatási módszerek, ütemezés

**Várt eredmények, hasznosítás:** Várható eredmények, a kutatási eredmények alkalmazási lehetőségei egyes területeken, ill. tervezett hasznosítása;

**Fontosabb feldolgozni kívánt irodalom a témában**